Finnairin lento 915
Koneen inertiasuunnistusjärjestelmän antamien koordinaattien perusteella lentäjät tiesivät asemansa. Räjähdyksen jälkeen Kaukiainen käynnisti sekuntikellon. Vähän yli minuutin kuluttua kone saapui räjähdyspilven kohdalle. Kun koneen nopeus oli 900 km/h ja ohjuksen nopeus vähintään 1 800 km/h, laskelmat tuottivat tulokseksi, että ohjus oli räjähtänyt vain noin 20 sekuntia ennen törmäystä. Lentäjät arvelivat räjähdyksen tapahtuneen 20–25 kilometrin etäisyydellä koneesta. Lentäjät seurasivat, kuinka ohjuksen runko putosi spiraalimaisessa liikkeessä kohti merta.
Pan Amin lento 759
Pan Amin lento 759 oli reittilento Miamista New Orleansin kautta Las Vegasiin. Koneen nousi ilmaan 9. heinäkuuta 1982 kello 16:07 New Orleansista, jolloin kentän lähellä oli ukkosmyrskyjä. Noin 700 metriä kiitotien jälkeen kone osui puihin 15 metrin korkeudella, jatkoi laskua 681 metrin matkan ja putosi asuinalueelle. Yhteensä 153 ihmistä kuoli, joista 145 oli matkustajia ja miehistöä.